ԱՄՓՈՓԱԹԵՐԹ
«ՈՐԱԿԱՎՈՐՄԱՆ ՉԱՓՈՐՈՇԻՉՆԵՐԻ ԿԻՐԱՌՄԱՄԲ ՀԱՅՏԱՐԱՐՎԱԾ 
ԳՆՄԱՆ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ԹՈՒՅԼՏՎՈՒԹՅՈՒՆ 
ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԿԱՐԾԻՔՆԵՐԻ

	1. ՀՀ ֆինանսների նախարարություն
	06.08.2026թ.

	
	N 03/26-2/21289-2026

	Ի կատարումն ՀՀ փոխվարչապետ Տիգրան Խաչատրյանի 31/07/2026թ. թիվ /03.62/25895-2026 հանձնարարականի՝ ուսումնասիրելով ներկայացված ՀՀ կառավարության որոշման նախագիծը՝ հայտնում ենք, որ առաջարկություններ չունենք
	Ընդունվել է                      ի գիտություն

	2. ՀՀ արդարադատության նախարարություն
	07.08.2026թ.

	
	N /10.1.3/28022-2026

	«Որակավորման չափորոշիչների կիրառմամբ հայտարարված գնման ընթացակարգը չկայացած հայտարարելու թույլտվություն տալու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է թույլատրել Հայաստանի Հանրապետության քաղաքաշինության կոմիտեին «Հաշվարկային հիդրոլոգիական բնութագրերի որոշում» ՀՀ շինարարական նորմերի մշակման, տեղայնացման աշխատանքների ձեռքբերման նպատակով 2026 թվականի հուլիսի 3-ին ՀՀՔԿ-ԳՀԱՇՁԲ-26/3 ծածկագրով սահմանված որակավորման չափորոշիչների կիրառմամբ հրապարակված գնման ընթացակարգը հայտարարել չկայացած՝ գնման պահանջի դադարեցման հիմքով։
Նախագծի նախաբանում հղում է կատարվել «Գնումների մասին» օրենքի 37-րդ հոդվածի 1-ին մասի 2-րդ կետին և Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված N 1 հավելվածի 58-րդ կետին։ 
«Գնումների մասին» օրենքի 37-րդ հոդվածի 1-ին մասի 2-րդ կետով սահմանված է, որ գնման ընթացակարգը չկայացած է հայտարարվում, եթե` դադարում է գոյություն ունենալ գնման պահանջը։ Իսկ Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված N 1 հավելվածի 58-րդ կետի համաձայն՝ եթե գնման ընթացակարգի արդյունքում պայմանագիր չի կնքվում, ապա այդ ընթացակարգը չկայացած է հայտարարվում, և օրենքով սահմանված կարգով կազմակերպվում է գնման նոր ընթացակարգ: Օրենքի 37-րդ հոդվածի 1-ին մասի 2-րդ կետի հիման վրա պետության կամ համայնքների կարիքների համար կազմակերպված գնման ընթացակարգը կարող է ամբողջությամբ կամ մասնակի չկայացած հայտարարվել՝ համապատասխանաբար Հայաստանի Հանրապետության կառավարության կամ համայնքի ավագանու, այլ պատվիրատուների դեպքում՝ ընդհանուր կառավարումն իրականացնող լիազորված մարմնի ղեկավարի, իսկ հիմնադրամների դեպքում՝ հոգաբարձուների խորհրդի որոշման հիման վրա:
Որպես Նախագծի հիմնավորում նշվել է, որ Հայաստանի Հանրապետության քաղաքաշինության կոմիտեի կարիքների համար «Հաշվարկային հիդրոլոգիական բնութագրերի որոշում» ՀՀ շինարարական նորմերի մշակման, տեղայնացման աշխատանքների ձեռքբերման նպատակով 2026 թվականի հուլիսի 3-ին կազմակերպված ՀՀՔԿ-ԳՀԱՇՁԲ-26/3 ծածկագրով գնման ընթացակարգին հայտ են ներկայացրել թվով երեք կազմակերպություններ: Մասնակիցների հայտերը գնահատվել են բավարար և հայտարարվել է ընտրված մասնակից՝ սահմանելով անգործության ժամկետ: 
Գնման ընթացակարգի շրջանակում ներկայացված հայտերի գնահատման, ինչպես նաև հրավերով սահմանված գնման առարկայի տեխնիկական բնութագրի և մասնակիցներին ներկայացվող որակավորման չափորոշիչների լրացուցիչ ուսումնասիրության արդյունքում պարզվել է, որ հայտով սահմանված առանձին պահանջները չեն ապահովում գնման առարկայի ակնկալվող արդյունքի ամբողջական և միանշանակ նկարագրությունը։ Մասնավորապես՝ վերանայման անհրաժեշտություն ունեն աշխատանքների կատարման շրջանակը, ակնկալվող արդյունքներին ներկայացվող պահանջները, մշակվող նորմատիվատեխնիկական փաստաթղթի կառուցվածքն ու բովանդակությունը, ինչպես նաև մասնակիցների մասնագիտական փորձառության և աշխատանքային ռեսուրսների գնահատման չափորոշիչները։
Նշված պայմաններով ընտրված մասնակցի հետ պայմանագրի կնքումը չի ապահովի Հայաստանի Հանրապետության քաղաքաշինության կոմիտեի փաստացի և արդիականացված կարիքի պատշաճ բավարարումը։ 
Հիմնավորման համաձայն՝ առաջարկվում է ՀՀՔԿ-ԳՀԱՇՁԲ-26/3 ծածկագրով գնման ընթացակարգի շրջանակներում ընտրված մասնակցի հետ հրավերով սահմանված որակավորման չափորոշիչներով պայմանագիր չկնքել և «Գնումների մասին» Հայաստանի Հանրապետության օրենքի 37-րդ հոդվածի 1-ին մասի 2-րդ կետի հիման վրա այդ չափորոշիչներով հրապարակված գնման ընթացակարգը հայտարարել չկայացած: 
Միաժամանակ, հիմնավորմամբ նշվել է, որ պատասխանատու ստորաբաժանման կողմից մշակվում է վերը նշված նորմի մրցութային նոր փաթեթը, որտեղ հստակեցված կլինեն մասնակցին ներկայացվող որակավորման չափորոշիչները, ինչն ամբողջությամբ կբավարարի նշված նորմի վերջնարդյունքը:
Վերոնշյալ հիմնավորումների կապակցությամբ հարկ ենք համարում նշել, որ Նախագծի նախաբանում հղում կատարված լիազորող նորմի, այն է՝ «Գնումների մասին» օրենքի 37-րդ հոդվածի 1-ին մասի 2-րդ կետի հիմքով գնման ընթացակարգը կարող է չկայացած հայտարարվել, եթե դադարում է գոյություն ունենալ գնման պահանջը, մինչդեռ, Նախագծի հիմնավորումից բխում է, որ գնման պահանջը գոյություն ունի, սակայն գնումն անհրաժեշտ է իրականացնել այլ պահանջներով և չափորոշիչներով։
Նշվածը հիմք ընդունելով՝ գտնում ենք, որ տվյալ հիմնավորմամբ Նախագծի ընդունումն ունի վերանայման կարիք։
	Ընդունվել է: Նախագծի հիմնավորման մեջ կատարվել է համապատասխան փոփոխություն




	3. ՀՀ վարչապետի աշխատակազմ
	21.08.2026թ.

	
	02/16.7/28345-2026

